### | | | | --- | --- | | | | | --- | | **Teknik- og Miljøudvalget** 5. september 2019 Sagsnr. 710-2019-20442 Dok.nr. 710-2019-167784 Sagsbehandler DPLVSO | | 57.                 Projektforslag fra [adresse] for el-drevet luft-vand varmepumpe - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

I denne sag skal Teknik- og Miljøudvalget tage stilling til
et projektforslag fra [adresse], der ønsker at etablere en el-drevet 1
MW luft-vand varmepumpe.

I henhold til Varmeforsyningsloven skal kommunalbestyrelsen
først vurdere, om et varmeprojekt er både samfundsøkonomisk og miljømæssigt
fordelagtigt at gennemføre, inden projektet kan godkendes. En godkendelse efter
varmeforsynings-loven forpligter ikke kommunen til efterfølgende også at yde
kommunegaranti til eventuelle lån til projektets realisering.

Med etablering af varmepumpen vil det være muligt for
[adresse] at øge varmesalget til gartneriet Tom Holst A/S. Samtidig
kan man øge transmissionen af varme til [adresse], hvormed der kan
spares brændsler ved begge modtagere i form af hhv. naturgas og halm.

Størstedelen af varmeproduktionen hos [adresse]
sker i dag ved forbrænding af industri- og husholdningsaffald suppleret med
afbrænding af træflis i varmeværkets biomasseanlæg. Derudover anvendes naturgas
og olie til spids- og reservelastproduktion.

Varmepumpen forventes at producere i alt 8.716 MWh varme
fordelt over ca. 10 måneder om året, herunder også om sommeren, hvor
affaldskedlen tages ud af [adresse] produktion pga. serviceeftersyn.

**VURDERING**

På baggrund af oplysningerne i projektforslaget vurderer
Teknik og Kultur, at projektet både er samfundsøkonomisk og miljømæssigt
fordelagtigt.

Varmepumpen medfører en investering på 7,0 mio. kr., men
med salg af forventede energibesparelser for ca. 2,4 mio. kr. samt et aftalt
bidrag fra Ken Clausen på 250.000 kr., bliver den samlede anlægsudgift for
[adresse] på knap 4,4 mio. kr.

De selskabsøkonomiske beregninger viser, at projektet vil
medføre en årlig drifts-besparelse for [adresse] på ca. 480.000 kr.

Gennemførelsen af projektet vil medføre en
samfundsøkonomisk fordel på 10,3 mio. kr., set over 20 år.

Det samlede projekt vil over 20 år medføre en reduktion af
CO2-udledningen på i alt 10.377 tons CO2, svarende til en
reduktion på ca. 99 % af den nuværende CO2-udledning, primært som
følge af det reducerede naturgasforbrug ved Tom Holst A/S.

Projektet vil ikke påvirke varmepriserne negativt og dermed
heller ikke brugerøkonomien.

Miljøstyrelsen har vurderet, at projektet kan indeholdes i
[adresse] gældende miljøgodkendelse. [adresse] er dog selv
ansvarlig for at indhente eventuelle øvrige fornødne tilladelser til brug for
realiseringen af projektet.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

Projektforslaget har været sendt i høring ved HMN Naturgas,
der har meddelt, at de ikke har bemærkninger til projektforslaget.

[adresse] fusionerede i 2014 med varmeværkerne i
bl.a. Gjern og Fårvang. Projektforslaget har derfor også været sendt i høring
ved Silkeborg Kommune, der har meddelt, at de ikke har bemærkninger til
projektforslaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for etablering af el-drevet luft-vand   varmepumpe i Hammel”
godkendes

**BESLUTNING**

**Bilag**

|  |  |
| --- | --- |
| Projektforslag for etablering af el-drevet luft-vand varmepumpe i Hammel | 710-2019-145150 |